22.7.2022
DA
Den Europæiske Unions Tidende
L 195/1
I (Lovgivningsmæssige retsakter)
FORORDNINGER EUROPA-PARLAMENTETS OG RÅDETS FORORDNING (EU) 2022/1278 af 18. juli 2022 om ændring af forordning (EU) nr.
508/2014 for så vidt angår særlige foranstaltninger til at afbøde konsekvenserne af Ruslands angrebskrig mod Ukraine på fiskeriaktiviteterne og afbøde virkningerne af de markedsforstyrrelser, som er forårsaget af denne angrebskrig, på forsyningskæden for fiskevarer eller akvakulturprodukter
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, stk.
2, og artikel 175,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
under henvisning til udtalelse fra Det Europæiske Økonomiske og Sociale Udvalg (1),
efter høring af Regionsudvalget,
efter den almindelige lovgivningsprocedure (2), og
ud fra følgende betragtninger:
(1)
Ruslands angrebskrig mod Ukraine siden den 24. februar 2022 har påvirket operatørerne i Unionens fiskeri- og akvakultursektor.
Forstyrrelserne i handelsstrømmene af vigtige råvarer til fiskeri- og akvakultursektoren fra Rusland og Ukraine har pludselig medført yderligere prisstigninger på vigtige input som f.eks.
energi og råvarer.
Handelen mellem Ukraine og Unionen er også alvorligt påvirket af den manglende tilgængelighed af transport, da de russiske angreb har gjort det umuligt at bruge de ukrainske lufthavne, og al kommerciel skibsfart i ukrainske havne er blevet suspenderet.
Den aktuelle krise vil sandsynligvis få alvorlige konsekvenser for Unionens forsyning af korn, vegetabilske olier og hvidfisk fra Rusland og Ukraine, hvilket vil føre til mangel på råvarer og en betydelig stigning i fiskefoderpriserne.
En del af EU-flåden er ophørt med at fiske, fordi det ikke er muligt at kompensere for stigningen i inputomkostningerne, f.eks. de kraftigt stigende energipriser, og på grund af den faldende rentabilitet.
Den kombinerede virkning af manglen på råvarer og omkostningsstigningerne mærkes også i havbrugs- og forarbejdningssektorerne.
Der er derfor opstået væsentlige markedsforstyrrelser, som er forårsaget af betydelige omkostningsstigninger, og handelsforstyrrelser, hvilket kræver en effektiv indsats.
(1) Udtalelse af 18.5.2022 (endnu ikke offentliggjort i EUT).
(2) Europa-Parlamentets holdning af 6.7.2022 (endnu ikke offentliggjort i EUT) og Rådets afgørelse af 18.7.2022.